b'\n_START_ARTICLE_\nZakon\n_START_SECTION_\nRazlaganje zakona\n_START_PARAGRAPH_\nPo sprejetju zakona zakon obvezuje vse dr\xc5\xbeavne organe kot tudi vse dr\xc5\xbeavljane. Zakon in ustava predvidevata, da vsi dr\xc5\xbeavljani poznajo vso zakonodajo od trenutka, ko pri\xc4\x8dne delovati, torej tudi, da se lahko kaznuje prav vse, ki kr\xc5\xa1ijo pravila, \xc5\xa1e posebej pravila, kjer je dolo\xc4\x8dena tudi kazen in organ, ki to kazen izvr\xc5\xa1i. Pravno neznanje \xc5\xa1kodi in ga ni mo\xc4\x8d opravi\xc4\x8diti. Zaradi mno\xc5\xa1tva prepletujo\xc4\x8dih se predpisov in zakonodaje, ki lahko mo\xc4\x8dno pose\xc5\xbee v celo vrsto razli\xc4\x8dnih podrejenih predpisov, je pomembno osvojiti tudi pravno razlago, ki ne more vedno izhajati iz samega jezika zakona. Zapolnjevanje pravnih lukenj je pomembna pravna aktivnost, kjer so dr\xc5\xbeavni organi zavezani predvsem ustavni pravni ureditvi, dr\xc5\xbeavljani pa tudi ekonomskim in dr\xc5\xbeavnim interesom. _NEWLINE_\xc4\x8ce ustavna ureditev ne uredi dolo\xc4\x8denih vpra\xc5\xa1anj, lahko to pomeni, da na tem podro\xc4\x8dju zakoni ne smejo zapolniti praznine, temve\xc4\x8d slediti originalni razmi\xc5\xa1ljanju ustave. Podobno lahko velja tudi pri zakonodaji. Praviloma velja razmi\xc5\xa1ljanja, da bolj podrobno urejanje prevlada nad bolj splo\xc5\xa1nim urejanjem, kasneje sprejeti zakon prevlada nad prej sprejetim. Samo sprejemanje zakonodaje na dolo\xc4\x8denem podro\xc4\x8dju torej lahko pomeni torej preureditev dolo\xc4\x8denega podro\xc4\x8dja. _NEWLINE_Zakon ureja tudi postopke, upravo, sodi\xc5\xa1\xc4\x8da in druge dr\xc5\xbeavne organe. V nekaterih dr\xc5\xbeavah so nekateri zakoni tako nadrejeni drugim tudi za sam zakonodajalni postopek. Predstavniki zakonodajalnega organa, ki niso odgovorni pri svojem vedenju, lahko povzro\xc4\x8dijo tako dr\xc5\xbeavi kot posameznikom veliko \xc5\xa1kodo, za katero ne odgovarjajo, tovrstno odgovornost pa kasneje prevzamejo dr\xc5\xbeavni organi, ki lahko z razlaganjem prava omejijo povzro\xc4\x8deno \xc5\xa1kodo.\n_START_SECTION_\nZakoni v Sloveniji\n_START_PARAGRAPH_\nV Sloveniji ga sprejme Dr\xc5\xbeavni zbor Republike Slovenije, razglasi pa predsednik republike; objavljen je v Uradnem listu Republike Slovenije. _NEWLINE_Zakoni se sprejmejo praviloma z obi\xc4\x8dajno ve\xc4\x8dino prisotnih poslancev Dr\xc5\xbeavnega zbora. Zakon ali ustava lahko zahteva za spremembe dolo\xc4\x8denih tematik zahtevnej\xc5\xa1e pogoje sprejemanja zakonodaje. Sama ustava dolo\xc4\x8da razmerja med vejami oblastmi, zakonodajalna funkcija pa je zavarovana predvsem s pomembnostjo zakonov za druge veje oblasti. Nekatera podro\xc4\x8dja delovanja ne morejo biti predmet urejanja brez predhodne zakonodaje. Tak\xc5\xa1ni zakoni so zakon o volitvah, zakon o vladi, zakon o lokalni samoupravi, zakon o javni upravi, zakon o sodi\xc5\xa1\xc4\x8dih, pravni, kazenskih, pravdnih in upravnih postopkih, obvezno pa morajo vse kazenske dolo\xc4\x8dbe biti dolo\xc4\x8dene z zakonom, da jih lahko uporabljajo druge veje oblasti. Kazenske dolo\xc4\x8dbe so lahko prisotne po vseh vrstah zakonodaje, a niso veljavne brez zakonodajalnega postopka zaradi dolo\xc4\x8db same ustave. Tako ima Republika Slovenija Kazenski zakonik pa tudi poseben zakon Zakon o odgovornosti pravnih oseb za kazniva dejanja, a tudi druge zakone, ki opisujejo tako prekr\xc5\xa1ke kot kazniva dejanja. Zakon lahko omogo\xc4\x8di, da podro\xc4\x8dje podrobneje uredi Vlada z uredbo ali s \xc5\xa1e bolj podrejenimi pravilniki. _NEWLINE_Po slovenski ustavi je zakon po sprejetju predlo\xc5\xbeen tudi Dr\xc5\xbeavnemu svetu, vrsta organov pa lahko razpi\xc5\xa1e zakonodajni referendum, ki iniciira, nasprotuje ali preoblikuje predmet zakonskih pravil._NEWLINE_Zakon je najbolj splo\xc5\xa1en pravni akt dr\xc5\xbeave in ureja vse bistvene odnose v sami dr\xc5\xbeavi. Po sami naravi urejanja je zakon tudi najbolj abstrakten pravni akt dr\xc5\xbeave pri urejanju istih razmerij. Vsi zakoni morajo biti usklajeni z dolo\xc4\x8dbami ustave, zato so podrejeni tudi ustavni reviziji Ustavnega sodi\xc5\xa1\xc4\x8da. Zaradi teh revizij in ustavne ureditve je zakon podrejen tudi ratificiranim mednarodnim pogodbam, ki jih je podpisala republika Slovenija. _NEWLINE_Zaradi razli\xc4\x8dnih na\xc4\x8dinov sprejemanja razli\xc4\x8dnih zakonov je med zakoni dolo\xc4\x8dena hierarhija, ki pa je izklju\xc4\x8dno politi\xc4\x8dne narave. Obstajajo zakonske spremembe, ki zahtevajo ve\xc4\x8djo usklajenost predstavni\xc5\xa1kega telesa, zakonske spremembe, ki zahtevajo prisotnost ve\xc4\x8djega dela predstavni\xc5\xa1kega telesa in zakonske spremembe, ki zahtevajo le navadno ve\xc4\x8dino prisotnih poslancev. Vsi ti pravni akti se \xc5\xa1e vedno imenujejo zakon in imajo enako mo\xc4\x8d.'